Over 100 medlemmer og formænd fra diverse fagforeninger og erhvervsgrupper var i dag samlet i HK's lokaler. Tilsammen skal de finde den gyldne løsning, der kan sende flere danskere til Norge. - Arbejdsløsheden er meget lav i Norge, så der er større chance for at et få et job i Norge - det er en kæmpe fordel. Desuden er den norske kultur meget lig den danske, siger Fred Sandmo Gundersen, der er rådgiver for det norske firma NAV EURES. Netop Norges lave arbejdsløshed og Danmarks høje burde tiltrække flere danskere mod Norge. - Jeg tog derop i 2001 og fik et job efter en uge. I alt arbejdede jeg i Norge i ti år og det var en vildt fed fornemmelse, siger Stine Christensen, der tidligere har været ansat på flere norske hoteller og færger. Mødet varer hele dagen og flere danskere og nordmænd skal holde oplæg. Derefter kan interesserede skrive sig på en liste, så arbejdsgivere og -tagere kan holde sig opdateret på mulighederne i fremtiden.
LO og HK Nordjylland holdt i dag møde med en række fagforeninger og erhvervsgrupper. Målet er at få sendt danske arbejdssøgere til Norge.